section_heading: Povijest
paragraph_text: Od 1999. do 2003. zračna luka je bila glavno čvorište tadašnje tvrtke Air Srpska, koja je bila službena zrakoplovna kompanija Republike Srpske. Tvrtku je osnovao Jat Airways i Vlada Republike Srpske. Zbog prevelikih dugova i povlačenja Jat Airwaysa iz partnerstva 2003. tvrtka prestaje s radom. Tvrtka Sky Srpska, koja svoje glavno čvorište ima u ovoj zračnoj luci, osnovana je 2007.